**Sonet**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce m-apasă tragic această neputinţă

De a muta din piatră un miez de nenoroc?

Păzit de false gratii, se pare că n-am loc

În mine, când sub mine e-o mare de căinţă.

Cu grâu de primăvară încins pe la mijloc

Se-apucă şapte babe să spurce-a mea credinţă;

Pesemne că e vară şi mor de stăruinţă,

Dar toate mă aruncă pe pajişte de foc.

Şi tac de-atâta cale ce lung am străbătut.

Opresc birjarul clipei o clipă, apoi tac;

În urmă se desprinde ce am şi ce-am avut,

Iar lumea se deschide un veşnic teatru mut.

M-arunc pe scena lui ca ȋntr-un vârf de ac,

Ce pare că-ntr-o clipă, subit, m-a desfăcut.

27 ianuarie – 11 februarie 2017, Constanţa